ΓΡΑΠΤΗ ΕΡΩΤΗΣΗ E-0928/03

υποβολή: Jos Mendiluce Pereiro (PSE), Alexander de Roo (Verts/ALE),Chris Davies (ELDR), Miquel Mayol i Raynal (Verts/ALE)και Rijk van Dam (EDD) προς την Επιτροπή

(24 Μαρτίου 2003)

Θέμα: Ανάθεση σε δημόσιο φορέα των μελετών σχετικά με τις περιβαλλοντικές επιπτώσεις των εκτροπών του ποταμού Έβρου

Η Ευρωπαϊκή Επιτροπή μελετά εάν συμβιβάζεται το Εθνικό Υδρολογικό Σχέδιο της Ισπανίας (PHN) με το κοινοτικό Δίκαιο.

Η ισπανική κυβέρνηση ίδρυσε την κρατική εταιρεία Υποδομών της Εκτροπής του ποταμού Έβρου, Ανώνυμη Εταιρεία (Τρασάγουα), με σκοπό την μελέτη και εκτέλεση των εκτροπών του Έβρου σύμφωνα με το Εθνικό Υδρολογικό Σχέδιο της Ισπανίας (PHN)(1).

Ο φορέας Τρασάγουα φαίνεται πως έχει τον χαρακτήρα οργανισμού δημοσίου δικαίου, σύμφωνα με τις οδηγίες των δημόσιων συμβάσεων δεδομένου ότι έχει ιδρυθεί, χρηματοδοτείται και τελείπό τον έλεγχο της ισπανικής κυβέρνησης. Ως εκ τούτου πρέπει να εφαρμόζεται και σε αυτόν η Οδηγία 95/50/ΕΟΚ(2) σχετικά με τον συντονισμό της εκχώρησης δημόσιων συμβάσεων.

Παρά ταύτα, η Τρασάγουα προέβη, κατά τον μήνα Αύγουστο 2002 σε ανάθεση περιβαλλοντικών μελετών σχετικά με τις εκτροπές του Έβρου(3), για ποσό συνολικού ύψους 1 705 524 ευρώ, χωρίς να τις δημοσιεύσει στην Επίσημη Εφημερίδα της Ευρωπαϊκής Ένωσης(4).

Τι σκοπεύει να πράξει η Επιτροπή σχετικά με την περίπτωση αυτή της μη εφαρμογής του κοινοτικού Δικαίου·

Έχει ήδη λάβει η Ευρωπαϊκή Επιτροπή κάποιο σχετικό μέτρο·

Δεν θεωρεί η Επιτροπή ότι η τήρηση των κοινοτικών κανόνων σχετικά με τις δημόσιες συμβάσεις πρέπει να είναι η απαραίτητη προϋπόθεση για οποιαδήποτε κοινοτική συγχρηματοδότηση των εκτροπών του Έβρου·

(1) Η κρατική εταιρεία Υποδομών της Εκτροπής, Ανώνυμη Εταιρεία (Τρασάγουα) ενεκρίθη με βάση την συμφωνία του Υπουργικού Συμβουλίου της 7ης Δεκεμβρίου 2001.

(2) ΕΕ L 209 της 24.7.1992, σελ. 1.

(3) Επί λέξει η τεχνικήποστήριξη για την εκπόνηση περιβαλλοντικής μελέτης σχετικά με τις εκτροπές που έχουν εγκριθεί βάσει του άρθρου 13 του Νόμου 10/2001 της 5ης Ιουλίου (PHN). Βλ. εφημερίδα Λα Βερδάδ της 3.8.2002.

(4) ΕΕ του Κράτους 260 της 30.10.2002.

Απάντηση του κ. Bolkestein εξ ονόματος της Επιτροπής

(13 Μαΐου 2003)

Η Επιτροπή έλαβε τον Ιανουάριο του 2003 δύο καταγγελίες σχετικά με το Υδρολογικό Σχέδιο της Ισπανίας και ιδίως την ενδεχόμενη ασυμβατότητα των προσκλήσεωνποβολής προσφορών που προκηρύχθηκαν το 2002 όσον αφορά συμβάσεις τεχνικήςποστήριξης για την εκπόνηση περιβαλλοντικής μελέτης σχετικά με τις εκτροπές του ποταμού Ebro.

Όπως αναφέρουν τα Αξιότιμα Μέλη του Κοινοβουλίου στην ερώτησή τους, η εταιρεία Trasagua δημιουργήθηκε το Μάρτιο του 2002 από το κράτος, με σκοπό τη δημοπράτηση, την εκτέλεση ή/και την εκμετάλλευση των έργων και άλλων δραστηριοτήτων που συνδέονται με την εκτροπή τωνδάτων του ποταμού Ebro.

Η Επιτροπή εξετάζει αυτή τη στιγμή λεπτομερώς το περιεχόμενο των εν λόγω καταγγελιών. Πράγματι, αν η εταιρεία Trasagua θεωρείται οργανισμός δημοσίου δικαίου(1), καιπό την ιδιότητα αυτή αναθέτουσα αρχή,ποχρεούται να τηρεί τους κοινοτικούς κανόνες για τη σύναψη δημόσιων συμβάσεων και ιδίως την αρχή της δημοσίευσης.

Η Επιτροπήπενθυμίζει ότι βρίσκεται ήδη μιαπόθεση ενώπιον του Δικαστηρίου(2) σχετικά με την έννοια της αναθέτουσας αρχής και του οργανισμού δημοσίου δικαίου, και ιδίως την ερμηνεία της στο ισπανικό δίκαιο. Ο γενικός εισαγγελέας διατύπωσε τις παρατηρήσεις του στις 7 Νοεμβρίου 2002.

Η Επιτροπή, στο πλαίσιο της διαδικασίας επί παραβάσει, θα επικοινωνήσει με τις αρμόδιες ισπανικές αρχές για να τους κοινοποιήσει τις παρατηρήσεις της και να ζητήσει διευκρινήσεις σχετικά με την ενδεχόμενη παραβίαση του κοινοτικού δικαίου.

Η κοινοτική χρηματοδότηση στο πλαίσιο των Διαρθρωτικών Ταμείων και του Ταμείου Συνοχής εξαρτάται ρητά από την τήρηση όλης της εφαρμοστέας κοινοτικής νομοθεσίας συμπεριλαμβανομένης της νομοθεσίας σχετικά με τις δημόσιες συμβάσεις.

(1) Ως οργανισμός δημοσίου δικαίου νοείται κάθε οργανισμός: — που δημιουργείται για την ικανοποίηση συγκεκριμένων αναγκών γενικού συμφέροντος που δεν έχουν βιομηχανικό ή εμπορικό χαρακτήρα, — έχει νομική προσωπικότητα και — χρηματοδοτείται κατά το μεγαλύτερο μέρος από το κράτος ή από τις αρχές τοπικής αυτοδιοίκησης ή άλλους οργανισμούς δημοσίου δικαίου, ή η διαχείρισή τουπόκειται σε έλεγχο ασκούμενο από τους οργανισμούς αυτούς, ή όταν περισσότερο από το ήμισυ των μελών του διοικητικού, του διευθυντικού ή του εποπτικού συμβουλίου του διορίζεται από το κράτος, τις περιφερειακές ή τις τοπικές αρχές ή από άλλους οργανισμούς δημοσίου δικαίου.

(2) C-283/00 Επιτροπή κατά Ισπανίας.